Diari Oficial de la Generalitat Valenciana


Sumari del DOGV 6221, del 08-03-2010 (2010/2553)

ACORD de la Comissió Territorial d'Urbanisme de València, de 24 de febrer de 2010, relatiu a l'estudi de detall de l'illa 7 del Pla parcial Nuevo Tollo al municipi d'Utiel.
----------------------------------------------------------------------------------------------------------------------------------------------------------------------------

### Dades del document

Número de DOGV
:   6221

Data del DOGV
:   08-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/2553


Data del document
:   24-02-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Utiel
    * pla d'urbanisme

ACORD de la Comissió Territorial d'Urbanisme de València, de 24 de febrer de 2010, relatiu a l'estudi de detall de l'illa 7 del Pla parcial Nuevo Tollo al municipi d'Utiel. [2010/2553]  
Vist l'expedient de referència i de conformitat amb els següents,  
Antecedents  
Primer. Tramitació  
D'acord amb l'article 89, amb relació als articles 96 i 83 a 86 de la Llei 16/2005, de la Generalitat, urbanística valenciana (d'ara endavant LUV), la Conselleria d'Indústria Comerç i Innovació sol·licita l'aprovació definitiva de l'estudi de detall de l'illa 7 del parc empresarial Nuevo Tollo d'Utiel.  
Segon. Documentació  
La documentació presentada al Servei Territorial d'Urbanisme consta de:  
Documentació tècnica:  
- Estudi de detall  
- Memòria informativa  
- Memòria justificativa  
- Normativa  
- Plànols d'informació i ordenació.  
Documentació administrativa:  
- Resolució de 24 de novembre de 2009 del conseller d'Indústria, Comerç i Innovació, i vicepresident primer del Consell, de sotmetiment a informació pública de l'estudi de detall.  
- Informació pública per un període de 20 dies:  
En el periòdic El Mundo, d'1 de desembre de 2009.  
En el DOCV, d'1 de desembre de 2009.  
- Certificats del resultat de l'exposició pública:  
De la Conselleria d'Indústria, Comerç i Innovació, de data 4 de gener del 2010.  
De l'Ajuntament d'Utiel, de data 13 de gener del 2010.  
En el període d'informació pública no s'han presentat al·legacions.  
- Informe de l'Àrea d'Infraestructures Industrials, de 14 de gener del 2010.  
- Dictamen de l'Ajuntament d'Utiel de 20 de gener del 2010, en sentit favorable.  
- Aprovació provisional de l'estudi de detall del secretari autonòmic d'Indústria, Comerç i Innovació de 5 de febrer del 2010.  
Tercer. Objecte  
La reordenació dels volums d'acord amb les especificacions del Pla parcial amb la finalitat de:  
- Possibilitar la implantació al parc industrial d'activitats que requereixen superfícies xicotetes de nau industrial.  
- Posar en funcionament les naus en règim de lloguer amb opció de compra.  
- Dissenyar un tipus d'ordenació amb naus adossades que possibilite la configuració d'espais lliures i un viari d'accés ampli.  
- Adaptar les diferents unitats d'edificació a la topografia del terreny mitjançant la creació de sengles plataformes horitzontals i a distint nivell que permeta l'execució en fases.  
- Conjugar la viabilitat econòmica de l'actuació amb l'equilibri entre espais lliures i espais edificats, donant per fet que existirà una minva de l'edificabilitat que al seu dia va concedir el Pla parcial a les parcel·les implicades.  
Quart. Determinacions del projecte  
L'àmbit de l'estudi de detall és la denominada illa M7 en el Pla parcial industrial Nuevo Tollo d'Utiel. Es tracta de l'illa situada al sud-est del polígon, que confronta amb el polígon preexistent.  
La nova proposta d'ordenació preveu les determinacions següents:  
1. Subparcel·la 1: es defineix una parcel·la, la 700, de superfície 3.013 m², situada a l'oest de l'àmbit d'actuació, reservada per a un futur edifici de caràcter administratiu (ús terciari compatible), (edificabilitat 1,2 m²sostre/m²sòl).  
2. Subparcel·la 2: a la resta de parcel·la de 14.355 m²:  
- Es desenvolupen dos nous vials perpendiculars al carrer B, el B1 com a prolongació d'eix del carrer F, i B2 .  
- Entorn de cada un d'aquests nous vials, situats en dues plataformes horitzontals diferents (amb diferència de cota entorn dels 3,39 m), es desenvoluparà l'edificació de 20 naus amb els espais lliures previstos.  
Les dues unitats o conjunts d'edificació, corresponents a cada una de les plataformes, configuren cada una de les dues fases d'execució que es pretenen.  
3. Connexió interior lineal: d'altra banda, entre les dues unitats esmentades i les zones verdes limítrofes s'ha procurat establir una connexió interior lineal que possibilite un itinerari de vianants i una relació visual entre espais verds. Una de les coses que s'ha tingut en compte és la imatge que la promoció havia de projectar en l'entorn, ja que des de la carretera nacional i l'autovia la visibilitat és alta i no es volia transmetre la sensació d'un front edificat.  
4. Alineacions i reculades: les alineacions s'han adaptat als dos nous vials proposats i s'hi han previst frontals de 3m. Respecte del carrer B, ja existent, s'ha previst una reculada mínima de 5m. Al contrari, no es preveuen reculades posteriors ni laterals.  
5. Viari, aparcament i espais lliures:  
El viari té una amplària de 29,38m, consta de dues files d'aparcaments en bateria a la zona central separades per un tanca arbrada o amb arbustos. Es disposa d'una zona de circulació amb 7m d'amplària, que és de 5 metres en zones de gir a causa de les necessitats de maniobra que han de produir-se. Es disposa d'una vorera perimetral de 2m d'amplària amb rastell muntant.  
Es preveuen 40 places d'aparcament en la primera fase i 44 en la segona, la qual cosa suposa un increment de 20 places respecte al mínim exigible.  
Els espais lliures que completen l'ordenació són zones enjardinades. Es tracta de dues places rectangulars de quasi 500 m² de superfície i dos corredors arbrats que contenen escalons d'accés a les distintes plataformes en què s'ha de disposar el terreny. A la part sud es preveu deixar com a espai lliure una franja de 3m d'amplària que confronta amb la zona de protecció de la carretera.  
Hi ha un compromís de manteniment i gestió per part del SEPIVA de tots els espais de nova creació.  
6. Parcel·lació. Es resumeix en la taula següent:  
  
7. Afeccions  
L'estudi de detall manté i respecta la línia d'afecció de la carretera que figurava en el Pla parcial.  
En el Pla parcial original figuraven unes línies que marcaven l'afecció d'una línia elèctrica que discorria per la ZV de l'illa M7 i que limitava amb el cantó de la parcel·la 701. Posteriorment a l'aprovació del PP, Iberdrola va indicar que aquesta afecció era major i l'estudi de detall presentat aprofita per a regularitzar aquesta situació a través de la configuració de la parcel·la 700.  
Cinqué. Planejament vigent  
El planejament vigent a la zona que ens ocupa és el Pla parcial industrial Nuevo Tollo d'Utiel, que juntament amb el programa, projecte d'urbanització i document d'homologació, va ser aprovat mitjançant la Resolució del conseller de Territori i Habitatge, de 9 de desembre de 2004, publicada en el Butlletí Oficial de la Província de València núm. 37, de 14 de desembre.  
L'article 1.6.2 del Pla parcial preveu la possibilitat de redacció d'estudis de detalls: «Mitjançant la figura de l'estudi de detall es poden modificar els aspectes que el Pla preveu [...] i en les condicions que determina l'article següent.»  
Sisé. Informe de la comissió informativa  
La Comissió Informativa de la Comissió Territorial d'Urbanisme de València, en sessió celebrada el 17 de febrer del 2010, per unanimitat, emet un informe relatiu al projecte que ens ocupa, complint així el que preceptua l'article 11 del Decret 162/2007, de 21 de setembre, del govern valencià, pel qual s'aprova el Reglament dels òrgans territorials i urbanístics de la Generalitat.  
Fonaments jurídics  
Primer. D'acord amb l'article 89 de la LUV quan la Generalitat, pel seu compte o a través dels seus organismes, entitats, o empreses de capital íntegrament públic, en l'exercici de les seues competències sectorials, necessite promoure programes, plans parcials, de reforma interior, estudis de detall i projectes d'urbanització, els ha de tramitar i aprovar d'acord amb les regles pròpies dels plans especials, qualsevol que en siga la denominació i el contingut. En aquest cas, l'acord d'exposició pública i l'aprovació provisional correspon a la conselleria titular de la competència sectorial, i la resolució d'aprovació definitiva correspon al titular de la conselleria competent en urbanisme.   
Aquest article fa una remissió a la tramitació dels plans especials que està recollida en l'article 96 de la LUV, el qual determina que els plans especials que no formen part d'un instrument de planejament han de ser tramitats pel mateix procediment que els plans generals, amb les especialitats següents:  
A. No són necessàries les actuacions prèvies preparatòries dels plans generals.  
B. La convocatòria d'informació pública i l'aprovació provisional dels plans formulats i tramitats per l'administració no municipal correspondrà a la conselleria competent per raó de la matèria o a l'òrgan que dispose la legislació reguladora de l'entitat o organisme promotor del projecte.  
C. S'entén implícita la urgència en la tramitació, sense necessitat de declaració expressa, sense perjudici del que disposa l'article 100.2 de la llei.  
El procediment de tramitació dels plans generals està recollit en els articles 83 a 86, i a la vista de la documentació presentada es considera que s'ha donat compliment a aquests articles.  
Segon. D'acord amb l'article 80 de la LUV, desenvolupat per l'article 192 del Decret 67/2006, de 9 de maig del Consell, pel qual s'aprova el Reglament d'ordenació i gestió territorial i urbanística (d'ara endavant ROGTU) la documentació aportada s'ajusta al contingut mínim establit.  
Tercer. Es comprova que es compleix l'article 79 de la LUV desenvolupat pels articles 190 i 191 del ROGTU, en aquest sentit:  
a. L'àmbit es correspon amb una unitat urbana completa delimitada pels carrers B i H, al sud, amb la zona de protecció de la carretera N-III, a l'est, amb el límit del Pla parcial i a l'oest, amb el carrer denominat A i engloba quatre parcel·les edificables per a ús industrial denominades 701 a 704, dues zones verdes a un costat i a l'altre de les parcel·les i una parcel·la destinada a equipament (situada al nord-oest).  
b. La redacció i l'aprovació de l'estudi de detall està legitimat per l'article 1.6.2 i 1.7 del Pla parcial.  
c. Es compleix l'objecte de l'apartat 3 de l'article 79 de la LUV, assenyalament d'alineacions i rasants, completant i adaptant les ja assenyalades en el Pla general o en el Pla parcial i l'ordenació dels volums d'acord amb les especificacions assenyalades en el Pla parcial.  
d. No altera la destinació del sòl (es manté l'ús industrial i compatible terciari) ni augmenta l'aprofitament urbanístic. Aquest últim condicionant es plasma en la taula següent:  
  
\*Excepte la parcel·la 700 que serà d'1,2 m² sostre/m² sòl.  
L'edificabilitat prevista passa a ser de 10.006,96 m² sostre, la qual cosa suposa una disminució de 7.361,81 m²sostre respecte del que permet el Pla parcial vigent.  
e. D'acord amb l'article 79.5 de la LUV es creen dos nous vials el B1 i B2 i noves zones verdes en l'illa edificable M7 sense que se suprimisquen ni reduïsquen els previstos en el Pla.  
D'altra banda, en l'article 1.7 del Pla parcial s'estableixen quines condicions (a part de les de l'article 79 de la LUV) s'han de complir:  
1. L'àmbit mínim ha de ser l'illa o unitat urbana equivalent. Aquest apartat ja ha sigut analitzat.  
2. Pot reajustar o incloure assenyalaments d'alineacions i rasants, tant en els vials previstos en el Pla com en els de nova creació que es puguen donar. D'altra banda, en l'article 2.10.3 s'assenyala «es prohibeix l'obertura de carrers particulars, excepte en el cas que estiguen legitimats per l'aprovació d'un ED o que constituïsquen la zona de circulació d'una parcel·la comuna o mancomunada. En ambdós casos, l'amplària mínima del vial serà de 10 m i l'edificació se n'ha de recular un mínim de 3m».  
3. Pot reajustar-se o modificar-se l'ordenació dels volums però sense incrementar els aprofitaments. Els paràmetres que a aquest efecte poden ser objecte de modificació seran la parcel·la i la façana mínima, l'ocupació màxima i els reculaments.  
4. L'aprofitament, o l'edificabilitat màxima neta, no pot incrementar-se en l'àmbit de l'estudi de detall, ni es poden transferir edificabilitats entre illes. No obstant això, en el cas d'acumular-ho a unes parcel·les en detriment d'altres, la màxima edificabilitat permesa serà d'1,2 m² sostre/m² sòl.  
Aquesta edificabilitat màxima incrementada és la que s'ha assignat a la parcel·la 700.  
Els nous condicionants previstos en aquest article 1.7, juntament amb els dels articles 79 de la LUV, es compleixen a la vista de la taula següent:  
  
\*Excepte per a la parcel·la 700 que segueix regint-se per les ordenances del Pla parcial vigent.  
Quart. Valoració global. Si analitzem l'estudi de detall es pot concloure d'acord amb els anteriors fonaments jurídics que:  
1. La documentació presentada s'ajusta al que diposen els articles 80 de la LUV i 192 del ROGTU.  
2. La tramitació ha sigut correcta d'acord amb l'article 89 en relació amb els articles 96 i 83 a 86 tots aquests de la LUV.  
3. L'estudi de detall compleix les determinacions contingudes en l'article 79 de la LUV, desenvolupat pels articles 190 i 191 del ROGTU i amb les contingudes en el Pla parcial.  
Cinqué. Òrgan competent  
La Comissió Territorial d'Urbanisme, a proposta del director general d'Urbanisme, és l'òrgan competent per a emetre dictamen resolutori sobre l'aprovació definitiva del planejament que se sotmet a la seua consideració, de municipis de menys de 50.000 habitants, de conformitat amb el que disposa l'article 10.a), del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat.   
D'acord amb el que antecedeix, la Comissió Territorial d'Urbanisme, per unanimitat, acorda aprovar definitivament l'estudi de detall de l'illa M7 del Pla parcial Nuevo Tollo d'Utiel.  
Contra l'instrument de planejament aprovat pot interposar-se recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que es puga exercir qualsevol altre recurs o acció que es considere oportú.  
València, 24 de febrer de 2010.- El secretari de la Comissió Territorial d'Urbanisme: Juan Ramón Castaño Martínez.